Source: https://jogaszvilag.hu/szakma/jogszabalyfigyelo-2017-8-het/
Timestamp: 2018-08-20 19:23:09
Document Index: 428256

Matched Legal Cases: ['bíróság ', 'bíróság ', 'Kúria ', 'Kúria ', 'bíróság ', 'Kúria ', 'bíróság ']

Jogszabályfigyelő 2017 – 8. hét - Jogászvilág - Jogászvilág
Jogszabályfigyelő 2017 – 8. hét - Jogászvilág
Kezdőlap » Jogszabályfigyelő 2017 – 8. hét
Jogszabályfigyelő 2017 – 8. hét
Dátum: 2017. február 27.
Alábbi cikkünkben a 2017/25-28. számú Magyar Közlönyök legfontosabb újdonságát dolgoztuk fel, emellett felhívjuk a figyelmet egy közelgő jogszabályváltozásra.
E heti összeállításunkban az Alkotmánybíróság közérdeklődésre számot tartó döntése mellett a napokban hatályba lépő civil szervezeti törvénymódosításokra és a civil szervezetek mintaokirataira vonatkozó rendelettervezetre hívjuk fel a figyelmet.
Demonstrációkon készült felvételek közzététele
Március elsejétől gyorsabb civil szervezeti nyilvántartás
Civil szervezetek – az egyszerűsített eljárás mintaokiratai
Alkotmánybíróság (a továbbiakban: AB) az ún. rendőrképmás néven elhíresült ügyben a Kúria ítéletének az alaptörvény-ellenességét állapította meg, tekintettel arra, hogy a jogalkalmazó szelektíven, megszorítóan alkalmazta az AB-nek az adott ügyben született korábbi határozatát. E korábbi határozatában az AB kimondta, hogy alaptörvény-ellenes, hogy kizárólag akkor lehetséges felvétel készítése és közzététele valamely nyilvános demonstrációt biztosító rendőrökről, ha valamely rendőri intézkedésre vonatkozó eljárási szabályok nyilvánvaló megszegését dokumentálnák. Ugyancsak ellentétben áll az Alaptörvénnyel az olyan jogértelmezés, amely „társadalmi igény meglétét, többlet információ létét (pl. a rendőr nyilvánvaló jogsértését) követelné meg a demonstrációkon készült felvételek közzétételéhez”. Az AB korábbi határozatában a jelenkor eseményének minősítette a demonstrációkat, amelyekről való tudósítás nem öncélú.
Bővebben olvashat az AB határozatról itt.
Joganyag: 3/2017. (II. 21.) AB határozat a Kúria Pfv.IV.20.121/2016/3. számú ítélete alaptörvény-ellenességének megállapításáról és megsemmisítéséről
Módosítja: –
Megjelent: MK 2017/25. (II. 21.)
Hatályos: 2017.02.14.
Megjegyzés: jogalkalmazás egységesítése
Március elsején lépnek hatályba az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény és a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény azon, 2016-ban elfogadott és kihirdetett módosításai, amelyek a nyilvántartásba vételi és változásbejegyzési eljárás gyorsítását tűzték ki célul egyebek között az eljárási határidők maximalizálásával, a hiánypótlás egyszeri kibocsátásának előírásával. A nyilvántartásba vételt elrendelő, a változásbejegyzési kérelemnek helyt adó, továbbá a közhasznú nyilvántartásba vételt elrendelő végzés azonnal jogerőssé válik – derül ki az előterjesztői indokolásból. Módosul a törvényességi felügyeleti eljárás köre.
Felhatalmazást kap továbbá az igazságügyi miniszter, hogy az egyszerűsített nyilvántartásba vételi (változásbejegyzési) eljárások mintaokiratát és a további mellékletek mintaokiratát, valamint az űrlapok közzétételének módját rendeletben állapítsa meg.
Joganyag: 2016. évi CLXXIX. törvény a civil szervezetek és a cégek nyilvántartásával összefüggő eljárások módosításáról és gyorsításáról
Megjelent: MK 2016/210 (XII. 20.)
Hatályos: 2017.01.01., 2017.03.01.
Az Igazságügyi Minisztérium elkészítette és közigazgatási egyeztetésre bocsátotta a civil szervezetek nyilvántartási eljárásában használható mintaokiratokról szóló új rendeletet, amely megújítja a jelenleg használatos okiratmintákat – derül ki az előterjesztésből. Az Országos Bírósági Hivatal a mintaokiratokból ún. űrlapot készít, amelyet a honlapján tesz majd közzé. A rendelet 2017. március 1-jén lép hatályba a tervek szerint, az űrlapok ellenben 2017. szeptember 1-jétől válnak alkalmazhatóvá.
Joganyag: …./2017. (……) IM rendelet a civil szervezetek és a sportegyesületek egyszerűsített nyilvántartásba vételi és egyszerűsített változásbejegyzési eljárásaiban alkalmazandó mintaokiratokról
Megjelent: www.kormany.hu
Hatályos: –
Megjegyzés: új jogszabály tervezete
Az ügyvédek véleménynyilvánítási joga
Az ügyvéddel szembeni elvárás hivatásának gyakorlásakor, hogy más hatóságok tagjainak adja meg a kellő megbecsülést és tiszteletet, amelyet saját hivatásával szemben is elvár. Az ügyvédi tevékenység ellátása során ezért az ügyvédnek a véleménynyilvánítási joga korlátozott, e korlátozás a szakma sajátosságaiból eredően az erkölcsök, mások jó hírneve vagy jogai védelmének fenntartása érdekében szükséges és indokolt.
AB: mulasztott az Országgyűlés az alaptörvény-ellenesen nyugdíjazott bírák nyugdíjának megállapítása terén
Az Alkotmánybíróság megállapította, hogy mulasztással előidézett alaptörvény-ellenesség áll fenn.
Jogszabályfigyelő 2018 – 32. hét
Alábbi cikkünkben, mivel az előző héten megjelent egyetlen Magyar Közlönyben (2018/125. szám) szakmai közérdeklődésre számot tartó jogszabály nem jelent meg, a döntvények és a hivatalos tájékoztatók közül válogattunk.
A keresetlevél beadásának időpontja határozza meg a költségkedvezményeket
A 2018. január 1. napja után benyújtott illetékfeljegyzési jog engedélyezése iránti kérelem elbírálására a keresetlevél benyújtásakor hatályos jogszabályokat kell alkalmazni.
A közbeszerzési perben nem lehet új indokra hivatkozniDátum: augusztus 17
Újra itt a Zsidó Kulturális FesztiválDátum: augusztus 17
Az ügyvédek véleménynyilvánítási jogaDátum: augusztus 17
2015. évi cikkíró-pályázat 2016. évi cikkíró-pályázat adócsalás alapvető jogok biztosa Alapvető Jogok Biztosának Hivatala Ars Boni jogi folyóirat Brexit börtön civiltörvény diákmunka dr. Dénesné dr. Orcsik Judit dr. Pál Edith egyenlő bánásmód Emberi Jogok Európai Bírósága Emberi Jogok Európai Egyezménye Európa Tanács filmajánló gyilkosság illegális bevándorlás interjú jogellenes felmondás joggyakorlat-elemző csoport Jogszabályfigyelő Kiss Anna Kálmán Attila könyvajánló közbeszerzés közigazgatási perrendtartás Kúria munkaerőhiány munkajog munka törvénykönyve munkaviszony jogellenes megszüntetése munkavédelem népszavazás Országgyűlés Ptk. módosítás Pál Edith Schönherr Hetényi Ügyvédi Iroda Siegler Ügyvédi Iroda Szegedi Járásbíróság Szegedi Ítélőtábla szexuális erőszak új polgári perrendtartás új Ptk.